L'artista local Yao Flores presenta l’exposició surrealista ‘Playground’ en el Centre Cultural Mario Monreal
03 de març 2020

La delegació de Cultura ha organitzat l'exposició de Yao Flores titulada ‘Playground’. L'artista del Port de Sagunt inaugurarà esta mostra dijous que ve 5 de març, a les 19.00 hores en el Centre Cultural Mario Monreal, on es podrà visitar gratuïtament fins al 29 de març, de dilluns a dissabte de 9.00 a 21.00 hores.

  

Yao Flores presenta una mostra composta per una sèrie de _collages_ surrealistes en els quals esta artista autodidacta plasma el món com un 'pati de l'esbargiment' en el qual qualsevol pot jugar amb tan sols unes tisores i cola.

  

La desbordant informació visual adquirida a través d'internet, del cinema i d'altres arts plàstiques és el que li ha permés tindre nocions de disseny i composició. Va començar a fer _collages_ en 2015 com un passatemps. Per este motiu, col·lecciona revistes antigues, llibres i altres materials en desús, en els quals busca imatges oblidades per a dotar-les d'un nou significat contemporani. En l'era de la postfotografia, on tots som productors d'imatges, Yao Flores decidix, en un exercici nostàlgic, rescatar aquelles que han caigut en l'oblit per a donar-les una segona vida en forma de _collage._

  

Yao Flores és graduada en Comunicació Audiovisual i, actualment, està realitzant un màster en Disseny Gràfic Digital. Esta artista local ha exposat en el Museu de la Baronia de Ribesalbes.

  

![](/media/dsymq5tn/13_c_playground-2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-artista-local-yao-flores-presenta-l-exposicio-surrealista-playground-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-artista-local-yao-flores-presenta-l-exposicio-surrealista-playground-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-artista-local-yao-flores-presenta-l-exposicio-surrealista-playground-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/l-artista-local-yao-flores-presenta-l-exposicio-surrealista-playground-en-el-centre-cultural-mario-monreal/)